<classify> Chanzo cha picha, Getty ImagesMshambuliaji wa Manchester United na timu ya taifa ya Uingereza Marcus Rashford ametoa wito kwa kituo cha mashabiki wa Manchester United The United Stand kukoma kueneza uvumi mbaya katika chapisho kwenye X, zamani Twitter.Alisema hayo kupitia akaunti yake rasmi podcast ya moja kwa moja kutoka The United Stand iliyokuwa na kichwa cha habari: Je, Hatma ya baadaye ya Rashford iko shakani?Gumzo liliibuka baada ya Rashford kukosa mechi ya Unite ya Jumamosi dhidi ya Fulham.Lakini Ten Hag alithibitisha kukosekana kwa mshambuliaji huyo Jumamosi kulitokana na jeraha.Chanzo cha picha, Getty ImagesKocha wa Manchester City Pep Guardiola amekabiliana na waandishi wa habari kabla poulizwa kuhusu hali ya Erling Haaland: Siwezi kutoa maoni yoyote. Tunafanya mazoezi mchana huu.Kuhusu Haaland kufanya mazoezi: Sijui. Jana aliniambia anajisikia vyema, lakini sijui.Kuhusu ushindi wa mechi za nyumbani: Hatufikirii juu ya hilo, tunajaribu kushinda iwe nyumbani au ugenini.Chanzo cha picha, Getty ImagesKundi la waasi linalomshikilia babake Luis Diaz limedai dhamana ya usalama kabla ya kuachiwa kwake.Luis Manuel Diaz alitekwa nyara kwa mtutu wa bunduki pamoja na mkewe huko Barrancas, Colombia, tarehe 28 Oktoba.Mchezaji wa Liverpool Diaz amewataka watekaji nyara kumwachilia babake mara moja.Chanzo cha picha, Getty ImagesShirika la misaada linalojishughulisha na majeraha ya ubongo Headway linataka hatua kali zaidi kuhusu itifaki ya mtikiso kufuatia tukio la kuhusu na beki wa Manchester United Harry Maguire siku ya Jumamosi.Maguire alionyesha dalili za kuumia kugongana na mshambuliaji wa Fulham Rodrigo Muniz.Alipimwa na maafisa wa matibabu wa United kabla ya kuruhusiwa kuendelea.Mtendaji mkuu wa Headway Luke Griggs alisema ni muhimu kwa sababu kadhaa.Chanzo cha picha, Getty ImagesMwandishi mkuu wa kandanda wa BBC Sport Phil McNulty amekuwa akijibu maswali yako leo baada ya mechi ya Wikiendi ya Ligi Kuu.ChrisGill95 on X, zamani Twitter: Inaonekana Luton wameanza kuonyesha umahiri wao kwenye Ligi ya Premia. Utenda kazi wao wa jana ni ishara wazi kwamba wameanza kujiamini. Walistahili pointi zote tatu. Je, unadhani wataendeleza juhudi hizo?Phil: Bado nina mashaka, lakini tunachoweza kusema kwa uhakika ni kwamba hawatakosa kuweka mikakati, dhamira na mpangilio. Meneja Rob Edwards ana maumaini makubwa.Luton itasikitishwa kwa kuruhusu bao la kusawazisha hadi hivi karibuni dhidi ya Liverpool lakini hayo bado ni matokeo bora. Itawapa imani ya kweli na ambayo wakati mwingine inaweza kukupeleka mahali ambapo hukufikiria ungeenda.  <topic>: MICHEZO 